जैव उर्वरक (बायोफर्टिलाइजर)
फसलों में जैव उर्वरकों इस्तेमाल करने से वायुमण्डल में उपस्थित नत्रजन पौधो को (अमोनिया के रूप में) सुगमता से उपलब्ध होती है तथा भूमि में पहले से मौजूद अघुलनशील फास्फोरस आदि पोषक तत्व घुलनशील अवस्था में परिवर्तित होकर पौधों को आसानी से उपलब्ध होते हैं। चूंकि जीवाणु प्राकृतिक हैं, इसलिए इनके प्रयोग से भूमि की उर्वरा शक्ति बढ़ती है और पर्यावरण पर विपरीत असर नहीं पड़ता। जैव उर्वरक रासायनिक उर्वरकों के पूरक है, विकल्प कतई नहीं है। रासायनिक उर्वरकों के पूरक के रूप में जैव उर्वरकों का प्रयोग करने से हम बेहतर परिणाम प्राप्त कर सकते है।
पाला
पाले के कारण पेड़ पौधों की कोशिकाओं व ऊतकों में उपस्थित जल के बर्फ़ में बदल जाने की वजह से इसका आयतन बढ़ जाता है।आयतन बढ़ने से पौधे के ऊतक, कोशिकाएं व संवहनी नलिकाएं आदि फट जाती हैं जिससे पौधे की मृत्यु हो जाती है। सम्पूर्ण फसल भी कई बार नष्ट हो जाती है। इससे बचाव के लिए किसान खेतों में खड़ी फसलों में पानी से सिंचाई करते हैं।इस पानी को पौधा जब अवशोषित कर अपने शरीर मे ग्रहण करता है तो अंदर जमी बर्फ घुल जाती है और पौधे मरने से बच जाते हैं।